ΣΥΜΦΩΝΙΑ υπό μορφή ανταλλαγής επιστολών σχετικά με τη συμφωνία του 1981 μεταξύ της Ευρωπαιkής Οικονομικής Κοινότητας και της Σοσιαλιστικής Ομοσπονδιακής Δημοκρατίας της Γιουγκοσλαβίας για το εμπόριο πρόβειου και αίγειου κρεάτος

Α. ^Επιστολή αριθ. 1 Κύριε,

ιΕχω την τιμή να αναφερθώ στην ανταλλαγή επιστολών της 28ης Απριου 1981 που αποτελεί συμφωνία μεταξύ της Ευρωπαϊκής Οικονομικής Κοινότητας και της Σοσιαλιστικής Ομοσπονδιακής Δημοκρατίας της Γιουγκοσλαβίας για τη θέσπιση των διατάξεων σχετικά με τις εισαγωγές πρόβειου και αίγειου κρέατος στην Κοινότητα από τη Γιουγκοσλαβία και στις διαπραγματεύσεις που διεξήγαγαν οι αντιπροσωπίες μας για τη θέσπιση προσωρινών παρεκκλίσεων από ορισμένες από τις διατάξεις αυτές, σε συνδυασμό με την εφαρμογή μέτρων για τη σταθεροποίηση της αγοράς του πρόβειου κρέατος στην Κοινότητα και για την αναμόρφωση του εσωτερικού καθεστώτος της Κοινότητας με στόχο την επίτευξη μιας ενιαίας αγοράς πρόβειου κρέατος στην Κοινότητα. Μετά τις διαπραγματεύσεις αυτές συμφώνησαν στις ακόλουθες παρεκκλίσεις από την κύρια συμφωνία η οποία θα εξακολουθήσει να ισχύει κατά τη διάρκεια ισχύος της παρούσας συμφωνίας.

1. ^Η Γιουγκοσλαβία αναλαμβάνει την υποχρέωση να εξασφαλίσει ότι οι εξαγωγές της πρόβειου κρέατος και ζωντανών ζώων στις διάφορες περιφέρειες της Κοινότητας θα εξακολουθήσουν να παραμένουν σε επίπεδα που δεν θα διαταράξουν τις αγορές αυτές και δεν θα υπερβαίνουν τις συνήθεις ποσότητες κατά τη διάρκεια των κρίσιμων περιόδων του έτους.

2. ^Οι τιμές του πρόβειου κρέατος που εισάγονται από τη Γιουγκοσλαβία θα ελέγχονται σύμφωνα με τις διαδικασίες που αναφέρονται στο παράρτημα της παρούσας συμφωνίας.

3. ^Στο σημείο 5 της κύριας συμφωνίας, οι λέξεις: "μέγιστο ποσοστό 10 % κατ' αξία" αντικαθίστανται από το ποσοστό "0 %".

4. ^Με την επιφύλαξη του σημείου 2 της παρούσας συμφωνίας και τα δύο μέρη μπορούν ανά πάσα στιγμή να ζητήσουν τη διεξαγωγή διαβουλεύσεων όσον αφορά τη λειτουργία της παρούσας συμφωνίας.

5. ^Οι διατάξεις της παρούσας συμφωνίας θα συμφωνηθούν με την επιφύλαξη των δικαιωμάτων της Γιουγκοσλαβίας και της Κοινότητας στο πλαίσιο της GATT.

6. ^Η παρούσα συμφωνία αρχίζει να ισχύει την 1η Ιανουαρίου 1989 και εξακολουθεί να ισχύει μέχρι

τις 31 Δεκεμβρίου 1992. Εντούτοις, για τα ζωντανά ζώα η εισφορά δεν θα μειωθεί μέχρι την 1η^Ιανουαρίου 1990.

7. ^Οι διατάξεις της παρούσας συμφωνίας επανεξετάζονται το εξάμηνο πριν από τη λήξη της.

ιΕχω την τιμή να σας προτείνω, εάν η κυβέρνησή σας αποδέχεται τα ανωτέρω, η παρούσα επιστολή και η εκ μέρους σας επιβεβαίωσή της να αποτελέσουν από κοινού συμφωνία μεταξύ της Ευρωπαιkής Οικονομικής Κοινότητας και της Σοσιαλιστικής Ομοσπονδιακής Δημοκρατίας της Γιουγκοσλαβίας στον τομέα αυτό.

Με εξαιρετική εκτίμηση,

Εξ ονόματος

του Συμβουλίου των Ευρωπαϊκών Κοινοτήτων

ΠΑΡΑΡΤΗΜΑ

Διαδικασία επιτήρησης των τιμών

1. ^Η Κοινότητα θα ελέγχει τις τιμές σε κάθε κράτος μέλος των εισαγόμενων σφαγίων και ζωντανών ζώων από τη Γιουγκοσλαβία, με βάση τις μέσες τιμές για κάθε μήνα.

2. ^Η Γιουγκοσλαβία ανακοινώνει κάθε μήνα στην Επιτροπή των Ευρωπαϊκών Κοινοτήτων τις τιμές των εξαγωγών πρόβειου κρέατος και ζωντανών ζώων.

3. ^Σε περίπτωση που σημειωθεί σε ένα συγκεκριμένο κράτος μέλος πτωτική τάση των τιμών των σφαγίων αμνών ή και των ζωντανών ζώων Γιουγκοσλαβίας η οποία δηλώνει την ύπαρξη προβλήματος, διεξάγονται διαβουλεύσεις τεχνικού χαρακτήρα μετά από αίτηση ενός από τα δύο μέρη, για να προσδιορισθούν οι παράγοντες που προκαλούν αυτήν την πτωτική τάση. Τα μέρη εξετάζουν τις συστάσεις που συνάγονται από τις διαβουλεύσεις αυτές για την επίλυση του προβλήματος. Εάν το πρόβλημα αποδειχθεί ότι αυτές για την επίλυση του προβλήματος. Εάν το πρόβλημα αποδειχθεί ότι οφείλεται στις τιμές εισαγωγής των σφαγίων αμνών ή ζωντανών ζώων Γιουγκοσλαβίας σε αυτό το κράτος μέλος, τότε οι γιουγκολαβικές αρχές λαμβάνουν όλα τα απαραίτητα μέτρα για την αποκατάσταση των τιμών.

Β. ^Επιστολή αριθ. 2 Κύριε,

ιΕχω την τιμή να σας γνωστοποιήσω ότι παρέλαβα την ακόλουθη επιστολή σας με σημερινή ημερομηνία:

"ιΕχω την τιμή να αναφερθώ στην ανταλλαγή επιστολών της 28ης Απριλίου 1981 που αποτελεί συμφωνία μεταξύ της Ευρωπαϊκής Οικονομικής Κοινότητας και της Σοσιαλιστικής Ομοσπονδιακής Δημοκρατίας της Γιουγκοσλαβίας για τη θέσπιση των διατάξεων σχετικά με τις εισαγωγές πρόβειου και αίγειου κρέατος στην Κοινότητα από τη Γιουγκοσλαβία και στις διαπραγματεύσεις που διεξήγαγαν οι αντιπροσωπίες μας για τη θέσπιση προσωρινών παρεκκλίσεων από ορισμένες από τις διατάξεις αυτές, σε συνδυασμό με την εφαρμογή μέτρων για τη σταθεροποίηση της αγοράς του πρόβειου κρέατος στην Κοινότητα και για την αναμόρφωση του εσωτερικού καθεστώτος της Κοινότητας με στόχο την επίτευξη μιας ενιαίας αγοράς πρόβειου κρέατος στην Κοινότητα. Μετά τις διαπραγματεύσεις αυτές συμφώνησαν στις ακόλουθες παρεκκλίσεις από την κύρια συμφωνία η οποία θα εξακολουθήσει να ισχύει κατά τη διάρκεια ισχύος της παρούσας συμφωνίας.

1. ^Η Γιουγκοσλαβία αναλαμβάνει την υποχρέωση να εξασφαλίσει ότι οι εξαγωγές της πρόβειου κρέατος και ζωντανών ζώων στις διάφορες περιφέρειες της Κοινότητας θα εξακολουθήσουν να παραμένουν σε επίπεδα που δεν θα διαταράσσουν τις αγορές αυτές και δεν θα υπερβαίνουν τις συνήθεις ποσότητες κατά τη διάρκεια των κρίσιμων περιόδων του έτους.

2. ^Οι τιμές του πρόβειου κρέατος και των ζωντανών ζώων που εισάγονται από τη Γιουγκοσλαβία θα ελέγχονται σύμφωνα με τις διαδικασίες που αναφέρονται στο παράρτημα της παρούσας συμφωνίας.

3. ^Στο σημείο 5 της κύριας συμφωνίας, οι λέξεις: "μέγιστο ποσοστό 10 % κατ' αξία" αντικαθίστανται από το ποσοστό "0 %".

4. ^Με την επιφύλαξη του σημείου 2 της παρούσας συμφωνίας και τα δύο μέρη μπορούν ανά πάσα στιγμή να ζητήσουν τη διεξαγωγή διαβουλεύσεων όσον αφορά τη λειτουργία της παρούσας συμφωνίας.

5. ^Οι διατάξεις της παρούσας συμφωνίας θα συμφωνηθούν με την επιφύλαξη των δικαιωμάτων της Γιουγκοσλαβίας και της Κοινότητας στο πλαίσιο της GATT.

6. ^Η παρούσα συμφωνία αρχίζει να ισχύει την 1η Ιανουαρίου 1989 και εξακολουθεί να ισχύει μέχρι τις 31^Δεκεμβρίου 1992. Εντούτοις, για τα ζωντανά ζώα η εισφορά δεν θα μειωθεί μέχρι την 1η^Ιανουαρίου 1990.

7. ^Οι διατάξεις της παρούσας σημφωνίας επανεξετάζονται το εξάμηνο πριν από τη λήξη της.

Λαμβάνω την τιμή να σας προτείνω, εάν η κυβέρνησή σας αποδέχεται τα ανωτέρω, η παρούσα επιστολή και η επικυρωτική απάντησή σας να αποτελέσουν από κοινού συμφωνία μεταξύ της Ευρωπαϊκής Οικονομικής Κοινότητας και της Σοσιαλιστικής Ομοσπονδιακής Δημοκρατίας της Γιουγκοσλαβίας στον τομέα αυτό".

ιΕχω την τιμή να σας επιβεβαιώσω ότι η κυβέρνησή μου αποδέχεται τα ανωτέρω και ότι η επιστολή σας μαζί με την παρούσα απάντηση αποτελούν συμφωνία, όπως προτείνατε.

Με εξαιρετική εκτίμηση,

Για την κυβέρνηση

της Σοσιαλιστικής Ομοσπονδιακής Δημοκρατίας της Γιουγκοσλαβίας

ΠΑΡΑΡΤΗΜΑ

Διαδικασία επιτήρησης των τιμών

1. ^Η Κοινότητα θα ελέγχει τις τιμές σε κάθε κράτος μέλος των εισαγόμενων σφαγίων και ζωντανών ζώων από τη Γιουγκοσλαβία, με βάση τις μέσες τιμές για κάθε μήνα.

2. ^Η Γιουγκοσλαβία ανακοινώνει κάθε μήνα στην Επιτροπή των Ευρωπαϊκών Κοινοτήτων τις τιμές των εξαγωγών πρόβειου κρέατος και ζωντανών ζώων.

3. ^Σε περίπτωση που σημειωθεί σε ένα συγκεκριμένο κράτος μέλος πτωτική τάση των τιμών των σφαγίων αμνών ή και των ζωντανών ζώων Γιουγκοσλαβίας η οποία δηλώνει την ύπαρξη προβλήματος, διεξάγονται διαβουλεύσεις τεχνικού χαρακτήρα μετά από αίτηση ενός από τα δύο μέρη, για να προσδιορισθούν οι παράγοντες που προκαλούν αυτήν την πτωτική τάση. Τα μέρη εξετάζουν τις συστάσεις που συνάγονται από τις διαβουλεύσεις αυτές για την επίλυση του προβλήματος. Εάν το πρόβλημα αποδειχθεί ότι οφείλεται στις τιμές εισαγωγής των σφαγίων αμνών ή ζωντανών ζώων Γιουγκοσλαβίας σε αυτό το κράτος μέλος, τότε οι γιουγκολαβικές αρχές λαμβάνουν όλα τα απαραίτητα μέτρα για την αποκατάσταση των τιμών.